Referat af bestyrelsesmødet mandag den 25. januar 2016,

kl. 17.00 i Andelslandsbyen

afbud: Willy Lisby

**Sagsfremstilling**

1. **Godkendelse af dagsorden**

Godkendt med tilføjelse af punktet: Meddelelser fra øvrige bestyrelses medlemmer (punkt 4a i dagsordenen.

1. **Godkendelse af referat**

Godkendt

1. **Meddelelser fra formanden**

Intet nyt i forbindelse med Vej & Bro-museet

1. **Meddelelse fra direktør**

* **Personaleforhold**. Orientering om forandringer i personalegruppen.

1. Grundet omstruktureringer på husmandstedet er Torben Andersen opsagt til 1.4.2016. I stedet ansættes en naturvejleder til at varetage formidlingen af forholdet mellem natur og mennesker i Andelstiden overalt på Nyvang, med særligt ansvar for driften af husmandstedet
2. Vi har ansat en ny formidlingspædagog i skoletjenesten, Mette Seir Nicolajsen, der tiltræder 1.3.2016

* **Projekter under udarbejdelse:**

1. Udbygning af ”butikslængen” med flere butikker, herunder en legetøjsbutik, en el/-radiobutik, lægekonsultation (medrøntgenrum), samt en sygestue. Status. Det har taget længere tid end forventet at få tilvejebragt det nødvendige tegningsgrundlag for at udarbejde projektskitser, da der ikke forelå anvendelige tegninger over kostalden. Disse er nu nyproduceret og det forventes, at det samlede projektmateriale ligger klar inden kort tid, så fondsansøgninger kan afsendes.
2. Gennemførelse af workshops om historisk levendegørelse af rollespillere/skuespillere for Nyvangs ansatte og frivillige. Status.

Administrationen er tæt på at have et samlet program klar, så datoen kan udmeldes til de frivillige.

* **Drøftelser med Holbæk Kommune.** Orientering om møde med kulturchef Brian Alquist. På mødet drøftedes proces- og tidsplan for forhandlingen af den nye økonomiske aftale mellem Nyvang og Holbæk Kommune. Det aftaltes, at kulturudvalget skule inviteres til et møde på Nyvang maj/juni 2016. det blev besluttet, at processen der skal føre til, at Nyvang overtager ejerskabet til bygningsmassen på Nyvang påbegyndes.
* **Den store (for)brugsfest i anledning af Brugsforeningens 150 års jubilæum.**  Status. Ekstraordinære midler til afholdelsen af den planlagte markering af 150 året for den første danske brugsforening, 4. juni, er tilvejebragt. Der arbejdes med det konkrete indhold for dagen.
* **Ny foredragsrække i forsamlingshuset i vintersæsonen.**

Der er planlagt en foredragsrække på fem foredrag i forsamlingshuset vinteren 2016. Det første blev afholdt søndag den 17. januar. Der var 75 deltagere.

* **DGI flytter fra administrationsbygningen juni 2016.** Med DGI´s fraflytning giver det muligheder for at flytte administrationen derover.

**4.a Meddelelser fra øvrige bestyrelses medlemmer**

Jette fortalte om arbejdet med at udvide antallet af slagtere og

butiksmedarbejdere i slagterlauget, hvilket er i en rigtig god proces.

Lørdag den 30. afholder Jette og Keld et møde med interesserede mejerister, der

Vil medvirke til at rekonstruere mejerilauget.

Ida nævnte Væverne i Vestsjællands arrangement i Pinsen og tilbød at medbringe

PR-materiale fra Nyvang til begivenheden og oplyste, at næste møde i

netværksgruppen omkring Væverne i Vestsjælland er den 16. februar.

1. **Årsregnskab 2015.** Status. Keld redegjorde for, at regnskab 2015 forventes afleveret til revisor medio februar.

1. **Den fremtidige brug af hovedhuset.** En første drøftelse af forskellige mulige brug af hovedhuset. Bestyrelsen drøftede forskellige muligheder for den fremtidige anvendelse af hovedhuset, men en nærmere drøftelse af spørgsmålet blev henvist til en visionsdag for bestyrelsen, som vil blive fastlagt, når administrationens samlede udspil til en revideret visions- og udbygningsplan foreligger.
2. **Ændrede kørselsregler m.m.**

Keld redegjorde for, at den nye regnskabsmedarbejder Pia Meyer Sørensen har udarbejdet nye køreskema, som opfylder lovens krav. Carsten redegjorde for Skat´s praksis på området, og understregede, at det ikke er nødvendigt, at kilometertællerstanden før og efter en biltur udfyldes. Bestyrelsen besluttede at spørge vores revisor om, at hun var enig i den udlægning. Efterfølgende har administrationen indhentet en udtalelse fra revisor, der støtter, at det ikke er nødvendigt at udfylde kilometertællerstanden i kørerapporterne. Denne rubrik vil derfor blive fjernet fra det nye kørselsskema.

1. **Frivillighedsaftener.** Placering og indhold. Bestyrelsen besluttede, at der skulle være to frivillighedsmøder med spisning. Ét i foråret før sæsonstart og ét i efteråret, som bliver et Mortens Aften arrangement.
2. **Generalforsamlingen.** Hven stiller op, hvem er på valg?

Claus, Jørgen, Bjarne og Willy er på valg. Claus ønsker ikke at genopstille. De to suppleanter Carsten N og Ida er villige til at genopstille.

1. **En faglig udflugt for bestyrelsen til Den Gamle By i Aarhus.**

Det blev besluttet, at Keld arbejdede på at arrangere en faglig udflugt for bestyrelsen til Den Gamle By i Aarhus i første halvdel af 2016.

1. **Handicapadgang til Andelslandsbyen Nyvang**. Status og hvordan kan den gøres bedre.

Bestyrelsen besluttede, at der skulle indhentes ekstern rådgivning fra f.eks. Handicaprådet mht. at forbedre handicapadgangen på Nyvang. Der en satsmiddelpulje vedrørende handicapadgang under Socialministeriet, som Nyvang skal prøve at søge. Holbæk Kommunes fondraisere vil være behjælpelig med at udforme ansøgningen.

1. **Eventuelt**